มีเพศสัมพันธ์กับเเฟนค่ะ ครั้งเเรกใส่ถุงยางค่ะ ปกติทุกอย่าง พอเสร็จเราไปล้างค่ะ เเล้วมาต่อน้ำ2 เเฟนเราไม่ได้ล้าง เเล้วถุงยางเเตกเเต่เเฟนเรายังไม่เสร็จ เราเลยไปล้างเเล้วเเฟนเราต่อถุงยางอันที่3ค่ะ เพื่อเสร็จครั้งที่2 เเล้วเราไปล้างทำความสะอาดอย่างดี เรากินยาคุมฉุกเฉินภายใน 24ชม.มีโอกาสท้องกี่เปอร์เซ็นต์คะ
สวัสดีค่ะ Premier Kittiyakorn,การมีเพศสัมพันธ์ในรอบแรก หากใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อยอยู่ ส่วนการมีเพศสัมพันธ์ในรอบ 2 หากถุงยางอนามัยแตก แต่ยังไม่มีการหลั่งน้ำอสุจิเกิดขึ้น โอกาสในการตั้งครรภ์ก็แทบไม่มี แต่เมื่อได้ใส่ถุงยางอนามัยอันใหม่ แล้วมีเพศสัมพันธ์ต่อจนมีการหลั่งน้ำอสุจิเกิดขึ้น ก็ย่อมมีโอกาสตั้งครรภ์ได้ แต่ก็ถือว่าน้อยมากค่ะ ซึ่งโดยปกติ หากใช้ถุงยางอนามัยได้อย่างถูกต้อง โอกาสในการตั้งครรภ์ก็มีแค่ประมาณ 2% ค่ะ ดังนั้น อาจไม่จำเป็นต้องทานยาคุมฉุกเฉินไป แต่หากได้ทานไปแล้ว โอกาสในการตั้งครรภ์ก็ถือว่าแทบไม่มีค่ะหลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ทั้งนี้ อาจไม่มีเลือดออกมาก็ได้สำหรับประจำเดือนจริงๆ นั้น อาจมาในช่วงวเลาเดิม หรืออาจจะมาช้ากว่าปกติก็ได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ